S’obri el termini per sol·licitar les parcel·les dels Horts Socials que han quedat lliures
2025-07-24

L’Oficina de Sostenibilitat Local de l’Ajuntament de Burjassot, dirigida per Emili Altur, regidor delegat de l’Oficina de Sostenibilitat, Medi Ambient, Agenda 21 i Mobilitat, ha anunciat l’obertura del termini de sol·licitud de les parcel·les dels Horts Socials del municipi que han quedat lliures, finalitzat el període de sol·licitud de la seua pròrroga per part dels adjudicataris. Així, les persones que estiguen interessades a accedir a una parcel·la, poden fer la seua sol·licitud entre el 20 de gener i el 12 de febrer.
Tot el procés, tant les condicions i requisits per poder optar a una parcel·la, així com la documentació que cal presentar, és idèntic al de processos d’adjudicació anteriors. Davant qualsevol dubte, els interessats poden acudir a l’Oficina de Sostenibilitat Local (planta baixa Consistori), cridar al 963649515 o enviar un correu electrònic a l’adreça: mediambient@ayto-burjassot.es.